JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Venemaa ja Türgi sõjaline vastasseis Süürias
Avi Liebermani ettepanek valitsuse moodustamiseks
Juudid tähistavad Sukkoti ehk lehtmajade püha
President Trumpi 13. oktoobri otsus
viia USA väed välja Türgi ja kurdide vastasseisust
tekitas Kirde-Süüria võitlustandril kohe uue seisu ka suurriikide vahel.
Venemaa pidi hakkama vahendajaks, et kaitsta koos Süüria armeega kurde
Türgi armee operatsioonide liigse jõukasutuse eest.
Vene ja Süüria armeed kiirustasid enne türklaste saabumist
tähtsaisse kurdide hallatavaisse linnadesse.
Mõnede raportite teatel
on Süüria armee väed juba mitmes linnas,
kuid armee luureallikate teatel
ei saanud nad siiski ilma Venemaa toetuseta Türgi vastu tegutseda.
Kurdid on teatanud,
et tahavad oma Kirde-Süüria aladel ulatuslikku autonoomiat
ja kuna USA on taandumas kogu regioonist,
pöördusid kurdid nii Süüria valitsuse kui seda toetava Venemaa poole.
Mil määral on Vene president Putin valmis selle konflikti raames
Türgi presidendi Erdogani vastu astuma, pole veel selge.
Tema avaldus, mille järgi Türgil on õigus oma piire kaitsta,
on pigem ümmargune kui vastab tegelikele oludele.
Luureallikate teatel olevat USA president Trump
ja tema Vene kolleeg Putin siiski kokku leppinud,
et kui USA oma väed Süüriast ära viib,
asuvad Venemaa ja Süüria valitsus kurde toetama,
et Türgi armee ei saaks piirkonnas genotsiidi korraldada.
USA on juba jõudnud kehtestada Türgile majandussanktsioonid,
kui too jätkab oma sõjalist pealetungi kurdi aladel.
Pea kogu maailm oli šokis sünagoogirünnaku pärast,
mis toimus Saksamaal, Halles,
Yom Kippuri ehk juutide suure lepituspäeva ajal.
27-aastane uusnats Stephan Balliet
tulistas Halle juudi sünagoogi lähedal surnuks kaks inimest,
püüdes eelnevalt ebaõnnestunult sünagoogi tungida.
Ta viskas üle ukse isetehtud pommi
ja püüdis seejärel tulistada puruks sünagoogi massiivset ust.
Ta filmis ja edastas kogu sündmuse internetis
ning alustas oma missiooni, eitades holokausti toimumist
ning süüdistas juute katseis hävitada kogu Lääne demokraatiat.
Politsei tabas ta peaaegu koheselt ja vahistas ta.
Saksa poliitiline juhtkond on avaldanud kaastunnet
ja kahetsust sündmuse pärast
ning lubas teha kõik, et midagi sarnast rohkem ei juhtuks.
Ka Iisraeli tipppoliitikud,
kelle meelest meenutab juhtunu inimajaloo süngemaid peatükke,
nõudsid rahvastelt kõige tegemist,
et antisemitismil ei lastaks uuesti tõusta.
Umbes kuu pärast seda,
kui Iraan ründas rakettide ja droonidega
Saudi Araabia keskseid naftarajatisi, rünnati Punase mere keskosas,
ca 100 km kaugusel saudide Jedda naftasadamast, Iraani tankrit.
Iraani riikliku naftafirma Sinopa-nimelist laeva
tabas 20-minutilise vahega 2 raketti.
Need süütasid põlema osa lastist,
mistõttu lekkis Punasesse merre ka veidi naftat.
Meeskonnast keegi viga ei saanud
ja põleng saadi kontrolli alla juba mõne tunniga.
Kuigi keegi rünnaku eest vastutust ei võtnud,
süüdistas Iraan Saudi Araabiat, kes eitas oma osalust.
Mitmed Punase merega piirnevad riigid kasutavad raketilaevu,
kust rünnakud võisid lähtuda.
Et rünnakud lähtusid saudide poolselt Punase mere rannikult
ei tõesta veel, et rünnakute taga oleksid olnud just nemad.
Pärsia lahelt lähtuvad sõjalised ja kaubanduslikud pinged
on levimas juba laiemalt mujalegi Lähis-Itta.
Kuna valitsuskõnelused olid ummikus,
haaras Israel Beiteinu partei juht Avi Lieberman ohjad
ja pakkus välja oma lahenduse olukorrale.
Tema nn kaalukeele roll kahe suure bloki vahel
tekitas temas mulje, nagu tema ise oleks olukorrale parim lahendus.
Tema ettepaneku järgi peaks Netanyahu vabastama Likudi bloki
ja tema isikuga seotud teised parteid, eriti religioossed,
ja moodustama valitsuse vaid Likudi, Sini-Valge bloki ja Liebermani endaga.
Selles blokis oleks 68 Knesseti liiget,
mistõttu neil oleks parlamendis funktsionaalne enamus.
Sama ettepaneku järgi võiks Netanyahu alustada peaministrina,
kuni selginevad temavastased korruptsioonisüüdistused
ja muud kahtlused.
Nii muutis Lieberman taas tooni, sest varem teatas ta väga selgelt,
et ei nõustu Netanyahuga samas valitsuses olema.
Sügise suurte juudi pühade hulka kuulub koos uue aasta
ja Yom Kippuriga ka Sukkot ehk Lehtmajade püha.
Tänavu sügisel veedeti seda 13. ja 18. oktoobri vahel.
Püha kaks esimest päeva on pühad, mil ei tohi sarnaselt sabatiga töötada.
Järgmisel viiel päeval, enne tegelikku püha,
ehitatakse sukkah-maja,
mis kujutab juutide ajutisi elamuid kõrberännakul
pärast Egiptusest lahkumist.
Kõik pered oma lehtmaja ei ehita,
vaid mitmel kogukonnal on ühine, suur lehtmaja,
kus meenutatakse seda 3500-aastast sündmust.
Sukkoti ajal loetakse Hesekieli 38. peatükki,
eriti alates 18. salmist kuni 39. peatüki 16. salmini.
Seal kirjeldatakse tulevast Googi sõda,
mis juutide arvates algab just lehtmajade püha ehk Sukkoti ajal.
USAs, Brandeisi Ülikooli korraldatud uurimusest selgus,
et USAs elab nüüd rohkem judaismi järgijaid kui Iisraelis.
Uurimuse järgi on USA juutkond kasvanud viimase seitsme aastaga
ligi 10 protsenti
ja ulatub nüüdsete arvutuste järgi 7,5 miljonini.
Iisraeli vastav arv on 7 miljonit.
Üksnes New Yorgis elab ca 1,5 miljonit juuti
ehk ca viiendik kogu USA juutidest.
Poliitiliselt toetab 2/3 USA juutidest demokraate
ja 1/3 vabariiklasi.
Iisraeli Õhujõud on tellinud USA-lt
kokku 75 kuulsat F-35 varjehävitajat.
Hetkel on õhujõududel neid vaid 20,
kuid osa tellituist ehk just 25 võidakse asendada uue,
F-15 Silent Eagle ehk Vaikse Kotka tüüpi lennukiga.
Õhujõudude teatel on sel tüübil suurem lennuulatus
ja ta suudab ilma vahetankimiseta Iraanini ja tagasi lennata.
Teiste omaduste hulgas on seegi, et see on ülimalt halvasti avastatav
Venemaa uusimate S-300 ja S-400 radarite kuvaritel.
Nii Iraanil kui Süürial on mainitud õhutõrjeks mõeldud rakette
ning F-15 Silent Eagle sobib ka teiste omaduste poolest paremini
Iisraeli õhujõudude kasutusse, isegi kui see pole nn varjehävitaja.
Sellised olid tänased uudised.
Paluge rahu Jeruusalemmale, Iisraelile ja tervele Lähis-Idale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee